
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ Π ΡΩΤΟ Αρ. Φύλλου 47 

15 Μαρτίου 2001 


ΠΕ ΡΙΕΧΟΜΕ ΝΑ 

ΠΡΟΕΔΡΙΚΑ ΔΙΑΤΑΓΜΑΤΑ 


55. Ίδρυση εργαστηρίου Οικονομικής Έρευνας και Γεωρ- 

γαφικών Συστημάτων Πληροφοριών στο Τμήμα Οικο¬ 
νομικής και Περιφερειακής Ανάπτυξης του Παντείου 
Πανεπιστημίου Κοινωνικών και Πολιτικών Επιστημών 
και καθορισμός του εσωτερικού του κανονισμού. 1 

56. Μεταθέσεις Ειδικού Εκπ/κού Προσωπικού σε Σχολικές 

Μονάδες Ειδικής Αγωγής (ΣΜΕΑ) και σε Κέντρα Διά¬ 
γνωσης, Αξιολόγησης και Υποστήριξης (ΚΔΑΥ). 2 


Διοθρώσεις Σφαλμάτων 

Διόρθωση σφάλματος στο Προεδρικό Διάταγμα 15/01 
από 12.12.2000 αρμοδιότητας Υπουργείου Εθνικής 
Άμυνας. 3 


ΠΡΟΕΔΡΙΚΑ ΔΙΑΤΑΓΜΑΤΑ 

(ΐ) 

ΠΡΟΕΔΡΙΚΟ ΔΙΑΤΑΓΜΑ ΥΠ’ΑΡΙΘ. 55 
Ίδρυση εργαστηρίου Οικονομικής Έρευνας και Γεωγραφι¬ 
κών Συστημάτων Πληροφοριών στο Τμήμα Οικονομικής 
και Περιφερειακής Ανάπτυξης του Παντείου Πανεπιστημί¬ 
ου Κοινωνικών και Πολιτικών Επιστημών και καθορισμός 
του εσωτερικού του κανονισμού. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις : 

α) Των άρθρων 50 παρ. 1 και 7 παρ. 5 του Ν. 1268/1982 (Α' 
87) όπως η τελευταία αυτή διάταξη τροποποιήθηκε με το άρ¬ 
θρο 48 παρ. 2 του ν. 2404/1983 (Α' 173). 
β) Του άρθρου 22 παρ. 3του Ν. 2362/1995 (Α'247). 
γ) Του άρθρου 1 περιπτ. II του π.δ. 55/1996 (Α'48). 
δ) Της απόφασης του Πρωθυπουργού καιτου Υπουργού Οι¬ 
κονομικών αριθμ. 1039386/441/Α0006/21.4.2000 «Ανάθεση 
αρμοδιοτήτων στους Υφυπουργούς Οικονομικών» (Β' 571). 

ε) Του άρθρου 29Ατου Ν. 1558/1985 (ΑΊ 37) όπως αυτό προ- 
σετέθη με το άρθρο 27 του Ν. 2081/1992 (Α' 154) και τροποποι¬ 
ήθηκε με την παρ. 2α του άρθρου 1 του ν.2469/1997 (Α' 38). 

2. Τη γνώμη της Γ ενικής Συνέλευσης του Τ μήματος Οικονο¬ 
μικής και Περιφερειακής Ανάπτυξης του Παντείου Πανεπι¬ 


στημίου Κοινωνικών και Πολιτικών Επιστημών (συνεδρίαση 
8/7.5.1999). 

3. Το γεγονός ότι από τις διατάξεις του παρόντος προκαλεί- 
ται ετησίως συνολική δαπάνη ύψους 500.000 δρχ. η οποία κα¬ 
τά το τρέχον οικονομικό έτος ανέρχεται στο ποσό των 
1.200.000 δρχ. και θα βαρύνει τον προϋπολογισμό του Πα¬ 
ντείου Πανεπιστημίου Κοινωνικών και Πολιτικών επιστημών 
(ΚΑΕ 4121). Η δαπάνη αυτή θα καλύπτεται κατά μεντοτρέχον 
οικονομικό έτος από τις εγγεγραμμένες πιστώσεις του ανω¬ 
τέρω προϋπολογισμού οι οποίες και επαρκούν, κατά δε τα 
επόμενα πέντε οικονομικά έτη θα καλύπτεται κατά ένα μέρος 
από τις πιστώσεις που θα εγγράφονται κατ’ έτος στον προϋ¬ 
πολογισμό αυτό και κατά το υπόλοιπο αυτής από ίδια έσοδα 
του εργαστηρίου κατά τα προβλεπόμενα στο άρθρο 6 του πα¬ 
ρόντος, χωρίς αύξηση της κρατικής επιχορήγησης προς το 
Πάντειο Πανεπιστήμιο Κοινωνικών και Πολιτικών Επιστημών. 

4. Τις αριθμ. 348/2000, 491/2000 γνωμοδοτήσεις του Συμ¬ 
βουλίου της Επικράτειας με πρόταση του Υπουργού Εθνικής 
Παιδείας και Θρησκευμάτων και του Υφυπουργού Οικονομι¬ 
κών, αποφασίζουμε: 

Άρθρο 1 

Ίδρυση 

Ιδρύεται στο Τμήμα Οικονομικής και Περιφερειακής Ανά¬ 
πτυξης του Παντείου Πανεπιστημίου Κοινωνικών και Πολιτι¬ 
κών Επιστημών εργαστήριο Οικονομικής Έρευνας και Γεω¬ 
γραφικών Συστημάτων Πληροφοριώντο οποίο εξυπηρετεί εκ¬ 
παιδευτικές και ερευνητικές ανάγκες στα γνωστικά 
αντικείμενα της οικονομικής έρευνας, της περιφερειακής 
ανάλυσης και των γεωγραφικών συστημάτων πληροφοριών. 

Άρθρο 2 
Αποστολή 

Το εργαστήριο έχει ως αποστολή: 

α) Την κάλυψη σε προπτυχιακό και μεταπτυχιακό επίπεδο 
των διδακτικών και ερευνητικών αναγκών του τμήματος κα¬ 
θώς και άλλων τμημάτων του ιδρύματος, στα αντικείμενα με 
τα οποία ασχολείται, όπως αυτά προσδιορίζονται στο άρθρο 
1 του παρόντος διατάγματος. 

β) Την ανάπτυξη προγραμμάτων διδασκαλίας και έρευνας 
για μεταπτυχιακούς φοιτητές στα πλαίσια των γνωστικών 
αντικειμένων του εργαστηρίου. 

γ) Την κάθε μορφής συνεργασία με άλατα κέντρα ερευνών, 
ινστιτούτα και ακαδημαϊκά ιδρύματα της ημεδαπής ή της αλ¬ 
λοδαπής, εφόσον οι επιστημονικοί στόχοι συμπίπτουν, συμ¬ 
βαδίζουν και αλληλοσυμπληρώνονται με εκείνους του εργα¬ 
στηρίου, μέσα σε πνεύμα αμοιβαιότητας και συλλογικής ερ¬ 
γασίας. 

δ) Την οργάνωση σεμιναρίων, συμποσίων, συνεδρίων, δια- 

λέξεων καθώς και την πραγματοποίηση δημοσιεύσεων και εκ¬ 
δόσεων. 

δ) Τη συνεργασία με σχετικές δημόσιες υπηρεσίες, δήμους, 
κοινότητες, και άλλους κοινωνικούς και επιστημονικούς φο¬ 
ρείς και τη συμβολή του εργαστηρίου στη μελέτη προβλημά¬ 
των ανάπτυξης της Χώρας. 

στ) Την παροχή υπηρεσιακών κατά τα προβλεπόμενα στο 
π.δ. 159/1984 (Α'53). 

Άρθρο 3 
Προσωπικό 

Το προσωπικό του εργαστηρίου αποτελείται από μέλη του 
Διδακτικού Ερευνητικού Προσωπικού (Δ.Ε.Π.) του Τμήματος 
Οικονομικής και Περιφερειακής Ανάπτυξης, το γνωστικό αντι¬ 
κείμενο της θέσης των οποίων κατέχουν εμπίπτει στα διδακτι¬ 
κά και ερευνητικά ενδιαφέροντα του εργαστηρίου, από μέλη 
του Ειδικού Τεχνικού Εργαστηριακού Προσωπικού (Ε.Τ.Ε.Π.) 
καθώς και από μέλη του λοιπού επιστημονικού προσωπικού 
και του διοικητικού προσωπικού που τοποθετείται στο εργα¬ 
στήριο με τη διαδικασία των άρθρων 4 παρ. 1 (δ) του Ν. 
2083/92 (Ά 159) και 13παρ. 3 (β)του Ν. 2817/2000 (Ά78) αντί¬ 
στοιχα. 

Άρθρο 4 

Διοίκηση - Αρμοδιότητες 

1. Το εργαστήριο διευθύνεται από μέλος του Διδακτικού 
Ερευνητικού Προσωπικού (Δ.Ε.Π.) και ορίζεται με τη διαδικα¬ 
σία του άρθρου 28 παρ. 22του Ν. 2083/1992. 

2. Ο διευθυντής έχει τις αρμοδιότητες που ορίζονται στο 
άρθρο 7 του Ν. 1268/82 μεταξύ των οποίων περιλαμβάνονται 
και οι εξής: ο συντονισμός του διδακτικού (προπτυχιακού-με- 
ταπτυχιακού) και ερευνητικού έργου του εργαστηρίου, η κα¬ 
τάρτιση και υποβολή αρμοδίως του ετήσιου προγράμματος 
λειτουργίας του εργαστηρίου και η μέριμνα για την εφαρμο¬ 
γή του, η μέριμνα για την κατανομή των χώρων του εργαστη¬ 
ρίου, η στελέχωσή του με το αναγκαίο προσωπικό, η οικονο¬ 
μική διαχείριση των πόρων του, η υποβολή στη Γενική Συνέ¬ 
λευση του Τμήματος του ετήσιου απολογισμού των 
δραστηριοτήτων του, η εισήγηση στη Γενική Συνέλευση του 
Τμήματος των υπευθύνων των αναλωσίμων υλικών και του κι¬ 
νητού εξοπλισμού καθώς και η υπογραφή κάθε εγγράφου. 

Άρθρο 5 
Λειτουργία 

1. Το εργαστήριο λειτουργεί κατά τις εργάσιμες ημέρες και 
ώρες, σύμφωνα με τον κανονισμό του Ιδρύματος. Το ωράριο 
εργασίας του προσωπικού είναι αυτό το οποίο προβλέπεται 
για κάθε κατηγορία, σύμφωνα με τις διατάξεις του άρθρου 5 
παρ. 3δτου Ν. 2083/1992 (Α' 159) και τις διατάξειςτου Υπαλ¬ 
ληλικού Κώδικα. 

2. Ο διευθυντής ενημερώνεται πριν από τη διεξαγωγή κάθε 
εργασίας που γίνεται στο εργαστήριο, στα πλαίσια ερευνητι¬ 
κού προγράμματος ή άλλου έργου, που έχει αποφασισθεί από 
το Τμήμα και καθορίζει μέσα στα πλαίσια της αποστολής του 
εργαστηρίου την προτεραιότητα στη χρησιμοποίηση οργάνων 
και χώρων σε περίπτωση που δεν υπάρχει σχετική απόφαση. 

3. Ο διευθυντής έχει την ευθύνη για την εν γένει λειτουργία 
του εργαστηρίου, τη χρησιμοποίηση οργάνων και υλικών που 
ανήκουν σ’ αυτό την παραμονή των εργαζομένων (προσωπι¬ 
κού, φοιτητών, επισκεπτών), στους χώρους όπου τηρούνται 
ειδικοί κανόνες ασφαλείας που αποσκοπούν στην προφύλα¬ 
ξη της υγείας και αρτιμέλειας των εργαζομένων καθώς και 
στην προστασία των οργάνων και εγκαταστάσεών του από 
βλάβες. 

4. Η χρησιμοποίηση ειδικών οργάνωντου εργαστηρίου επι¬ 
τρέπεται μόνο στο προσωπικό του εργαστηρίου ή άλλους 
ερευνητές που έχουν ειδική επί των οργάνων αυτών εκπαί¬ 
δευση και εξουσιοδότηση. Κινητά όργανα και σκεύη, τα οποία 
παραδίδονται για τη διεξαγωγή εργασιών επιστρέφονται, με¬ 


τά τη χρησιμοποίησή τους, στην κατάσταση που είχαν παρα¬ 
δοθεί. 

5. Με εισήγηση του διευθυντή είναι δυνατή η πρόσληψη επι¬ 
στημόνων σε τομείς σχετικούς με τις διδακτικές και ερευνητι¬ 
κές δραστηριότητες του εργαστηρίου σύμφωνα με την κείμε¬ 
νη νομοθεσία. 

6. Στο εργαστήριο έχουν δικαίωμα εκτέλεσης πειραματικών 
εργασιώντα μέλη Δ.Ε.Π. του εργαστηρίου αποκλειστικά ή σε 
συνεργασία με άλλα μέλη Δ.Ε.Π. του Τμήματος ή άλλους 
ερευνητές, εφόσον το αντικείμενο της έρευνας είναι σχετικό 
με τις δραστηριότητες του εργαστηρίου. Για την εκτέλεση 
πειραματικής εργασίας, από ερευνητές, οι οποίοι δεν είναι μέ¬ 
λη του εργαστηρίου, χορηγείται άδεια από το διευθυντή του 
εργαστηρίου, ύστερα από σχετική αίτηση, στην οποία αναφέ- 
ρονται: ο σκοπός της εργασίας, το χρονοδιάγραμμά της, η 
χρησιμοποίηση ή μη οργάνων τα οποία διαθέτει το εργαστή¬ 
ριο, οι διατάξεις οι οποίες διέπουν την εκτέλεση αυτής της 
πειραματικής εργασίας και ο προϋπολογισμός της δαπάνης 
που απαιτείται. 

Άρθρο 6 

Έσοδα 

Τα έσοδατου εργαστηρίου προέρχονται από: 

α. Την εκτέλεση ερευνητικών προγραμμάτων που πραγμα¬ 
τοποιούνται για ίδιο λογαριασμό ή για λογαριασμό τρίτων. 

β. Τη διάθεση ερευνητικών ή εν γένει επιστημονικών προϊό¬ 
ντων. 

γ. Την παροχή υπηρεσιών σύμφωνα με το άρθρο 3 παρ. 3 
τουπ.δ. 159/1984 (Ά 53). 

δ. Τις πιστώσεις που διατίθενται στο τμήμα με τη διαδικασία 
του άρθρου 4 παρ. ετου Ν. 2083/1992 (Α' 159). 

ε. Τις ειδικές εισφορές και χρηματοδοτήσεις από διεθνείς 
οργανισμούς, δημόσιες ή ιδιωτικές επιχειρήσεις και νομικά ή 
φυσικά πρόσωπα και 

στ. Τις κληρονομιές, τις δωρεές καιτις κληροδοσίες που κα- 
ταλείπονται στο Πάντειο Πανεπιστήμιο Κοινωνικών και Πολι¬ 
τικών Επιστημών για τους σκοπούς του εργαστηρίου. 

Άρθρο 7 

Τηρούμενα βιβλία 

Γιατις ανάγκες του εργαστηρίουτηρούνταιτα ακόλουθα βι¬ 
βλία και στοιχεία: 

Βιβλία πρωτοκόλλου εισερχόμενης - εξερχόμενης αλληλο¬ 
γραφίας, βιβλία περιουσιακών στοιχείων, φάκελος οικονομι¬ 
κών στοιχείων για κάθε έτος, κατάλογος επιστημονικών βι¬ 
βλίων, περιοδικών και οργάνων, αρχείο ερευνητικών προ¬ 
γραμμάτων, κάθε άλλο βιβλίο ή στοιχείο που προβλέπεται 
απάτην ισχύουσα νομοθεσία ή κρίνεται απαραίτητο γιατο ερ¬ 
γαστήριο. 

Άρθρο 8 

Χώρος εγκατάστασης και εξοπλισμός 

Χώρος εγκατάστασης του εργαστηρίου είναι ο χώρος που 
παραχωρείταιγιατη διεξαγωγή του έργου του και ειδικότερα 
ο χώρος των ειδικών εγκαταστάσεων μετά όργανα καιτον λοι¬ 
πό τεχνικό εξοπλισμό για τη διενέργεια των ερευνητικών προ¬ 
γραμμάτων και των εργαστηριακών ασκήσεων. 

Στον Υπουργό Εθνικής Παιδείας και Θρησκευμάτων αναθέ¬ 
τουμε τη δημοσίευση και εκτέλεση του παρόντος διατάγμα¬ 
τος. 

Αθήνα, 22 Φεβρουάριου 2001 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

ΟΙ ΥΠΟΥΡΓΟΙ 

ΕΘΝΙΚΗΣ ΠΑΙΔΕΙΑΣ ΚΑΙ 

ΥΦΥΠΟΥΡΓΟΣ ΟΙΚΟΝΟΜΙΚΩΝ ΘΡΗΣΚΕΥΜΑΤΩΝ 

ΓΕΩΡΓΙΟΣ ΔΡΥΣ ΠΕΤΡΟΣ Δ. ΕΥΘΥΜΙΟΥ 




ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 


1183 


( 2 ) 

ΠΡΟΕΔΡΙΚΟ ΔΙΑΤΑΓΜΑ ΥΠΆΡΙΘ. 56 
Μεταθέσεις Ειδικού Εκπ/κού Προσωπικού σε Σχολικές Μονά¬ 
δες Ειδικής Αγωγής (ΣΜΕΑ) και σε Κέντρα Διάγνωσης, 

Αξιολόγησης και Υποστήριξης (ΚΔΑΥ). 

Ο ΠΡΟΕΔΡΟΣ 

ΤΗΣ ΕΛΛΗ ΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1) Τις διατάξεις του άρθρου 4 περίπτωση Δ παραγρ. 2 του 
Ν. 2817/2000 ΦΕΚ 78/14.3.2000 «Εκπαίδευση των Ατόμων με 
Ειδικές Εκπ/κές Ανάγκες και άλλες διατάξεις». 

2) Τις διατάξεις του άρθρου 29Ατου Ν.1558/85 «Κυβέρνη¬ 
ση και Κυβερνητικά Όργανα» όπως αυτό προστέθηκε με το 
άρθρο 27 του Ν. 2081/92 και αντικαταστάθηκε με το άρθρο 1 
του Ν. 2469/97. 

3) Το γεγονός ότι από τις διατάξεις του παρόντος Προεδρι¬ 
κού Διατάγματος δεν προκύπτει δαπάνη σε βάρος του Κρατι¬ 
κού Προϋπολογισμού. 

4) Την αριθμ. 57/2001 γνωμοδότηση του Συμβουλίου της 
Επικράτειας με πρόταση του Υπουργού Εθνικής Παιδείας και 
Θρησκευμάτων, Αποφασίζουμε: 

Άρθρο 1 

ΚΑΤΗΓΟΡΙΕΣ ΜΕΤΑΘΕΣΕΩΝ 

Οι μεταθέσεις ειδικού εκπαιδευτικού προσωπικού των σχο¬ 
λικών μονάδων ειδικής αγωγής (ΣΜΕΑ) και των κέντρων διά¬ 
γνωσης, αξιολόγησης και υποστήριξης (ΚΔΑΥ), διακρίνονται 
σε: 

α. Μεταθέσεις από ΣΜΕΑ σε ΣΜΕΑ του ίδιου ή άλλου Νομού 
ή Νομαρχίας. 

β. Μεταθέσεις από ΚΔΑΥ σε ΚΔΑΥ, του ίδιου ή άλλου Νομού 
ή Νομαρχίας. 

γ. Μεταθέσεις από ΚΔΑΥ σε ΣΜΕΑ, του ίδιου ή άλλου Νομού 
ή Νομαρχίας 

δ. Μεταθέσεις από ΣΜΕΑ σε ΚΔΑΥ, του ίδιου ή άλλου Νομού 
ή Νομαρχίας 

ε. Μεταθέσεις ειδικών κατηγοριών 

στ. Μεταθέσεις αμοιβαίες 

Άρθρο 2 

ΑΡΜΟΔΙΑ ΟΡΓΑΝΑ ΓΙΑ ΤΙΣ ΜΕΤΑΘΕΣΕΙΣ - 
ΕΚΤΕΛΕΣΗ ΚΑΙ ΓΝΩΣΤΟΠΟΙΗΣΗ ΑΥΤΩΝ 

1. Αρμόδιο όργανο για τις μεταθέσεις ειδικού εκπαιδευτι¬ 
κού προσωπικού είναι το Υπηρεσιακό Συμβούλιο Ειδικού Εκ¬ 
παιδευτικού Προσωπικού (ΥΣΕΕΠ). 

2. Οι μεταθέσεις αυτού του προεδρικού διατάγματος εκτε- 
λούνται με απόφαση του Υπουργού Εθνικής Παιδείας και 
Θρησκευμάτων και γνωστοποιούνται στις οικείες Δ/νσεις 
Εκπ/σης και στα οικεία ΚΔΑΥ. 

3. Όταν ικανοποιείται το αίτημα για μία κατηγορία μετάθε¬ 
σης δεν εξετάζονται οι αιτήσεις που τυχόν ο υποψήφιος έχει 
υποβάλει για άλλες κατηγορίες μετάθεσης. 

4. Η ανάληψη υπηρεσίας στις νέες θέσεις γίνεται με τη λή¬ 
ξη του διδακτικού έτους. 

Άρθρο 3 

ΠΙΝΑΚΕΣ ΟΡΓΑΝΙΚΗΣ ΣΥΝΘΕΣΗΣ ΕΕΠ 

1. Για την πραγματοποίηση των μεταθέσεων όλων των κα¬ 
τηγοριών των κλάδων του ειδικού εκπαιδευτικού προσωπι¬ 
κού, καταρτίζονται μέχρι 15 Φεβρουάριου κάθε σχολικού 
έτους πίνακες κενών οργανικών θέσεων κατά νομό και νο¬ 
μαρχία για κάθε κλάδο χωριστά κατά ΣΜΕΑ και ΚΔΑΥ. 

2. Οι κατά την προηγούμενη παράγραφο πίνακες συντάσσο- 
νται από την αρμόδια διεύθυνση ειδικής αγωγής της Κ.Υ. του 
ΥΠΕΠΘ βάσει των εισηγήσεων του προϊσταμένου της διεύ¬ 
θυνσης Α/θμιας ή Β/θμιας εκπαίδευσης για τις ΣΜΕΑ ή του 


προϊσταμένου του ΚΔΑΥ γιατα ΚΔΑΥ, λαμβάνοντας υπόψη τις 
κενές οργανικές θέσεις των ΣΜΕΑ και των ΚΔΑΥ και αυτές που 
προβλέπεται ότι θα προκύψουν μέχρι31 Αυγούστου του έτους 
πραγματοποίησης των μεταθέσεων με την αυτοδίκαιη αποχώ¬ 
ρηση των μελών του ειδικού εκπαιδευτικού προσωπικού από 
την Υπηρεσία. 

3. Οι παραπάνω εισηγήσεις αποστέλλονται στη διεύθυνση 
Ειδικής Αγωγής της Κ.Υ. του ΥΠΕΠΘ μέχρι 30 Ιανουάριου. 

4. Οι πίνακες οργανικών θέσεων αποστέλλονται στους προϊ¬ 
σταμένους των οικείων διευθύνσεων Α/θμιας και Β/θμιας Εκ¬ 
παίδευσης και στους προϊσταμένους των ΚΔΑΥ μέχρι 25 Φε¬ 
βρουάριου. 

Άρθρο 4 

ΑΙΤΗΣΕΙΣ-ΠΡΟΘΕΣΜΙΑ 

1. Ο τύπος των αιτήσεων μετάθεσης καθορίζεται από τη δι¬ 
εύθυνση Ειδικής Αγωγής της Κ.Υ. του ΥΠΕΠΘ. 

2. Οι αιτήσεις μετάθεσης υποβάλλονται από τα μέλη του Ει¬ 
δικού Εκπαιδευτικού Προσωπικού μέσα στο μήνα Μάρτιο κά¬ 
θε έτους 

3. Οι προϋποθέσεις και οι λόγοι μετάθεσης που προβλέπο- 
νται από το παρόν Π.Δ. πρέπει να υπάρχουν κατά την ημερο¬ 
μηνία που λήγει η προθεσμία υποβολής των αιτήσεων. 

4. Οι προθεσμίες για την υποβολή των αιτήσεων και δηλώ¬ 
σεων κατά τις διατάξεις αυτού του Π.Δ. είναι ανατρεπτικές. 

Άρθρο 5 

ΓΕΝΙΚΕΣ ΠΡΟΫΠΟΘΕΣΕΙΣ ΜΕΤΑΘΕΣΗΣ 

1. Για τη μετάθεση του προσωπικού αυτού του Π.Δ. απαιτεί 
την προϋπηρεσία τριών ετών στην κατεχόμενη οργανική θέση 
μέχρι 30 Μαρτίου του έτους κατά το οποίο πραγματοποιού¬ 
νται οι μεταθέσεις. 

2. Ο ανωτέρω χρόνος δεν απαιτείται στις περιπτώσεις με¬ 
τάθεσης ειδικών κατηγοριών, του άρθρου 8 του παρόντος. 

Άρθρο 6 

ΜΕΤΑΘΕΣΕΙΣ ΣΕ ΣΜΕΑ και ΚΔΑΥ 

1. Οι μεταθέσεις σε ΣΜΕΑ και ΚΔΑΥ γίνονται ύστερα από 
αίτηση του ενδιαφερομένου σε κενές θέσεις του πίνακα που 
συντάσσεται σύμφωνα με την παρ. 2 του άρθρου 3 αυτού 
του Π.Δ. 

2. Δικαίωμα να υποβάλλουν αίτηση έχουν τα μέλη του Ειδι¬ 
κού Εκπαιδευτικού Προσωπικού που πληρούν τις προϋποθέ¬ 
σεις του άρθρου 5 αυτού του Π.Δ. 

3. Οι ενδιαφερόμενοι υποβάλουν τη σχετική αίτηση με τα 
απαιτούμενα δικαιολογητικά στον προϊστάμενο της οικείας 
διεύθυνσης εκπαίδευσης ή στον προϊστάμενο του ΚΔΑΥ μέσα 
στο μήνα Μάρτιο. Στην αίτηση αναγράφονται μέχρι 15 ΣΜΕΑ 
και 15 ΚΔΑΥτου ίδιου ή άλλου νομού κατά σειρά προτίμησης. 

4. Οι προϊστάμενοι των διευθύνσεων εκπαίδευσης και των 
ΚΔΑΥ εφόσον διαπιστώσουν ότι συντρέχουν οι προϋποθέσεις 
για μετάθεση, ελέγξουν και βεβαιώσουν την ορθότητα και την 
πληρότητα των δικαιολογητικών προσδιορίζουν τις μονάδες 
μετάθεσης κατά κριτήριο και στο σύνολό τους. 

Στη συνέχεια συντάσσουν πίνακες κατά κλάδο με το ονομα¬ 
τεπώνυμο του κάθε μέλους Ειδικού Εκπαιδευτικού Προσωπι¬ 
κού, καθώς και τις μονάδες μετάθεσης κατά κριτήριο και στο 
σύνολό τους, τους οποίους υποβάλουν μαζί με τις αιτήσεις 
των ενδιαφερομένων στην οικεία διεύθυνση Ειδικής Αγωγής 
του ΥΠΕΠΘ το αργότερο μέχρι 10 Απριλίου. 

Παράλληλα οι πίνακες αναρτώνται στον πίνακα ανακοινώ¬ 
σεων της διεύθυνσης εκπαίδευσης ή του ΚΔΑΥ. 

Φωτοαντίγραφα των αιτήσεων καθώς καιτα δικαιολογητικά 
φυλάσσονται στη διεύθυνση εκπαίδευσης ή στο ΚΔΑΥ. 

5. Το ΥΣΕΕΠ, στο οποίο διαβιβάζονται οι αιτήσεις για μετά¬ 
θεση συνεδριάζει μέχρι 30 Απριλίου και αφού λάβει υπόψη τις 
κενές οργανικές θέσεις τις μονάδες μετάθεσης σύμφωνα με 
τις διατάξεις του άρθρου 9 αυτού του Π.Δ. και τις προτιμήσεις 

των ενδιαφερομένων αποφασίζει για τις μεταθέσεις του Ειδι¬ 
κού Εκπαιδευτικού Προσωπικού με την εξής σειρά: 

- α. Μεταθέσεις ειδικών κατηγοριών 

- β. Μεταθέσεις από ΣΜΕΑ σε ΣΜΕΑ 

- γ. Μεταθέσεις από ΚΔΑΥ σε ΚΔΑΥ 

- δ. Μεταθέσεις από ΚΔΑΥ σε ΣΜΕΑ 

- ε. Μεταθέσεις από ΣΜΕΑ σε ΚΔΑΥ 

- στ. Αμοιβαίες μεταθέσεις 

Άρθρο 7 

ΑΜΟΙΒΑΙΕΣ ΜΕΤΑΘΕΣΕΙΣ 

1. Δικαίωμα να υποβάλουν αίτηση για αμοιβαία μετάθεση 
έχουν τα μέλη του Ειδικού Εκπαιδευτικού Προσωπικού εφό¬ 
σον συντρέχουν οι παρακάτω προϋποθέσεις: 

α. Να ανήκουν στον ίδιο κλάδο και να μην έχουν συμπληρώ¬ 
σει 25ετή πραγματική υπηρεσία μέχρι 30 Μαρτίου του έτους 
που πραγματοποιούνται οι μεταθέσεις. 

β. Να έχουν συμπληρώσει πέντε χρόνια υπηρεσίας μέχρι 30 
Μαρτίου του έτους διενέργειας των μεταθέσεων από την ημε¬ 
ρομηνία δημοσίευσης του διορισμού τους στην Εφημερίδα 
Κυβερνήσεως εκ των οποίων τα τρία στην οργανική τους θέ¬ 
ση. 

2. Όσοι μετατίθενται αμοιβαία υπηρετούν υποχρεωτικά για 
πέντε χρόνια στη θέση που τοποθετήθηκαν με τη διαδικασία 
του άρθρου αυτού. 

3. Οι ενδιαφερόμενοι για αμοιβαία μετάθεση υποβάλουν 
σχετική αίτηση στη διεύθυνση Ειδικής Αγωγής του ΥΠΕΠΘ 
μέσω των Διευθύνσεων Εκπαίδευσης ή του ΚΔΑΥ που ανή¬ 
κουν οργανικά μέσα σε δέκα μέρες από την ημερομηνία έκ¬ 
δοσης της απόφασης των μεταθέσεων απ’ τον Υπουργό Εθνι¬ 
κής Παιδείας και Θρησκευμάτων. 

Άρθρο 8 

ΕΙΔΙΚΕΣ ΚΑΤΗΓΟΡΙΕΣ ΜΕΤΑΘΕΣΗΣ 

Κατά τις μεταθέσεις του Ειδικού Εκπ/κού Προσωπικού με¬ 
τατίθενται κατά προτεραιότητα, συγκρινόμενοι μόνο μεταξύ 
τους. 

α) Τα μέλη του Ειδικού Εκπ/κού Προσωπικού που έχουν παι¬ 
διά τα οποία χρειάζονται ειδική θεραπευτική αγωγή ή εκπαί¬ 
δευση και είναι τυφλά, κωφά ή βαρήκοα, αυτιστικά, σπαστικά 
ή πάσχουν από μεσογειακή αναιμία, που χρήζει μεταγγίσεων 
αίματος, λευχαιμία, αιμορροφιλία, χρόνια νεφρική ανεπάρ¬ 
κεια σε στάδιο αιμοκάθαρσης, ΑΙΩ3, σύνδρομο ΟΘ\Λ/Ν και 
σκλήρυνση κατά πλάκας τετραπληγικής ή παραπληγικής 
μορφής καρκίνο σε μεταστατικό στάδιο και νόσο του ΟΐΌύη. 

Για την απόδειξη των λόγων αυτών απαιτείται βεβαίωση 
Β/θμιας Υγειονομικής Επιτροπής στην οποία θα εκτίθεται και 
το ιστορικό της ασθένειας. 

β) Τα μέλη του Ειδικού Εκπ/κού Προσωπικού που έχουντέσ- 
σερα ή περισσότερα άγαμα παιδιά, τα οποία δεν έχουν συ¬ 
μπληρώσει το 18ο έτος της ηλικίας τους. Στο σύνολο των παι¬ 
διών υπολογίζονται και όσα φοιτούν σε ανώτατες ή ανώτερες 
δημόσιες σχολές του εσωτερικού ή ισότιμες του εξωτερικού, 
εφόσον αυτά δεν έχουν υπερβείτο 25ο έτος της ηλικίας τους, 
δεν βρίσκονται στο τελευταίο εξάμηνο ή έτος σπουδών ή δεν 
φοιτούν για απόκτηση δεύτερου πτυχίου ή μεταπτυχιακού τίτ¬ 
λου. Ως ημερομηνία συμπλήρωσης του 18ου ή 25ου έτους 
της ηλικίας θεωρείται η 31η Δεκεμβρίου του έτους κατά το 
οποίο πραγματοποιούνται οι μεταθέσεις. 

γ) Τα μέλη του Ειδικού Εκπαιδευτικού Προσωπικού που τα 
ίδια ή οι σύζυγοί τους πάσχουν από μεσογειακή αναιμία που 
χρήζει μεταγγίσεων αίματος, λευχαιμία, αιμορροφιλία, χρό¬ 
νια νεφρική ανεπάρκεια σε στάδιο αιμοκάθαρσης, ΑΙΘ3 και 
σκλήρυνση κατά πλάκας τετραπληγικής ή παραπληγικής 
μορφής καρκίνου σε μεταστατικό στάδιο και νόσο του Οτοάπ. 


Γ ια την απόδειξη των λόγων αυτών απαιτείται βεβαίωση 
Β/θμιας Υγειονομικής Επιτροπής στην οποία θα εκτίθεται και 
το ιστορικό της ασθένειας. 

Άρθρο 9 

ΚΡΙΤΗΡΙΑ ΓΙΑ ΤΙΣ ΜΕΤΑΘΕΣΕΙΣ 

1. Κριτήρια για τις μεταθέσεις του Ειδικού Εκπ/κού Προσω¬ 
πικού είναι: 

- α) Η συνολική υπηρεσία 

- β) Η συνυπηρέτηση 

- γ) Οι οικογενειακοί λόγοι 

- δ) Οι συνθήκες διαβίωσης στις έδρες των σχολείων όπου 
υπηρέτησαν ή υπηρετούν και στις έδρες των ΚΔΑΥ. 

- ε) Η εντοπιότητα 

- στ) Η πρώτη προτίμηση 

2. Ως συνολική υπηρεσία λαμβάνεται υπόψη ο χρόνος 
πραγματικής υπηρεσίας στα σχολεία ή σχολές της Δημόσιας 
Εκπ/σης ή στα ΚΔΑΥ του ΥΠΕΠΘ, από την ημερομηνία δημο¬ 
σίευσης στην Εφημερίδα της Κυβερνήσεως του διορισμού 
τους μέχρι την ημερομηνία λήξης της προθεσμίας υποβολής 
των αιτήσεων μετάθεσης. 

3. Κατά τα λοιπά ως προς τα κριτήρια εφαρμόζονται ανάλο¬ 
γα οι διατάξεις που ισχύουν κάθε φορά για το Εκπ/κό Προσω¬ 
πικό Α/θμιας και Β/θμιας Εκπ/σης. 

Άρθρο 10 

ΜΕΤΑΒΑΤΙΚΗ ΔΙΑΤΑΞΗ 

Η προϋπόθεση που ορίζεται στην παράγραφο 1 του άρθρου 
5 αυτού του Προεδρικού Διατάγματος δεν απαιτείται για τα 
μέλη του Ειδικού Εκπ/κού Προσωπικού τα οποία κατά τη δη¬ 
μοσίευση του παρόντος Προεδρικού Διατάγματος υπηρε¬ 
τούν με απόσπαση σε άλλα σχολεία και υπηρεσίες του 
ΥΠΕΠΘ. 

Στον Υπουργό Εθνικής Παιδείας και Θρησκευμάτων αναθέ¬ 
τουμε τη δημοσίευση και εκτέλεση του παρόντος διατάγμα¬ 
τος. 

Αθήνα, 9 Μαρτίου 2001 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

Ο ΥΠΟΥΡΓΟΣ ΕΘΝΙΚΗΣ ΠΑΙΔΕΙΑΣ ΚΑΙ 
ΘΡΗΣΚΕΥΜΑΤΩΝ 

ΠΕΤΡΟΣ Δ. ΕΥΘΥΜΙΟΥ 

□ 

ΔΙΟΡΘΩΣΕΙΣ ΣΦΑΛΜΑΤΩΝ 

(3) 

Στο Προεδρικό Διάταγμα 15/2001 από 12.12.2000 αρμοδιό¬ 
τητας Υπουργείου Εθνικής Άμυνας που δημοσιεύθηκε στο 
ΦΕΚ 13/Τεύχος Α'/31.1.2001, επιφέρονται οι παρακάτω διορ¬ 
θώσεις: 

1. Από το λανθασμένο: Παράγραφος 2ατου άρθρου 3 «σύμ¬ 
φωνα με τα ισχύοντα Προγράμματα Εκπαιδεύσεως ΠΕΠΕ- 
ΠΕΣΕ». 

Στο σωστό: «σύμφωνα με το ισχύον Πάγιο Εκπαιδευτικό 
Πρόγραμμα Εσωτερικού (ΠΕΠΕ)». 

2. Στη συμπλήρωση του άρθρου 29 ως εξής: 

α. Από: «Περί Οργανισμού Σχολής Αμφίβιων Επιχειρήσεων» 
σε «Περί Οργανισμού Σχολής Αμφιβίων Επιχειρήσεων «(ΦΕΚ 
540 Β'). 

β. Από: «Οργανισμός της Σχολής Εξασκήσεως Ναυτικής 
Τακτικής (Σ.Ε.Ν.Τ.), σε «Οργανισμός της Σχολής Εξασκήσε¬ 
ως Ναυτικής Τακτικής (Σ.Ε.Ν.Τ.) (ΦΕΚ 83 Α'). 

(Από το Γ ενικό Επιτελείο Ναυτικού) 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




